SYNEX มอบ “คอมพิวเตอร์” เพื่อการศึกษา 7 วิทยาลัย มูลค่า 14 ลบ.
SYNEX มอบ “คอมพิวเตอร์” เพื่อการศึกษา 7 วิทยาลัย มูลค่า 14 ลบ.
27 ม.ค. 2564

บริษัท ซินเน็ค (ประเทศไทย) จำกัด (มหาชน) หรือ SYNEX ผู้นำเข้า และจัดจำหน่ายสินค้าไอทีและเทคโนโลยีชั้นนำระดับโลก สนับสนุนคอมพิวเตอร์ และอุปกรณ์ไอที เพื่อเป็นสื่อการเรียนการสอน ให้นักศึกษาได้มีอุปกรณ์สำหรับใช้ประกอบการเรียนรู้จริง ฝึกทักษะการติดตั้ง ซ่อม ประกอบ เพื่ออัพเกรดอุปกรณ์ให้ทันสมัย และสามารถนำประสบการณ์ไปใช้สร้างสรรค์นวัตกรรมใหม่ๆ ให้เกิดประโยชน์ สร้างวิชาชีพในอนาคต และมุ่งหวังสนับสนุนการศึกษาไทยสู่ Smart Education
โดยโครงการในครั้งนี้ มีมูลค่ารวมประมาณ 14,865,176 บาท มอบให้แก่ 7 วิทยาลัย คือ วิทยาลัยเทคนิคกาญจนาภิเษก มหานคร, วิทยาลัยเทคนิคดอนเมือง, วิทยาลัยมาบตาพุด(2), วิทยาลัยเทคนิคมหาสารคาม, วิทยาลัยการอาชีพพุทธมณฑล, วิทยาลัยการอาชีพนวมินทราชูทิศ และ วิทยาลัยเทคนิคปัว (จ.น่าน)